Diari Oficial de la Generalitat Valenciana


Sumari del DOGV 8122, del 07-09-2017 (2017/7725)

RESOLUCIÓ de 31 d'agost de 2017, de la Direcció General d'Universitat, Investigació i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2016/2017 en les universitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8122

Data del DOGV
:   07-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7725


Data del document
:   31-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 31 d'agost de 2017, de la Direcció General d'Universitat, Investigació i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2016/2017 en les universitats de la Comunitat Valenciana. [2017/7725]  
En compliment del que estableix l'article 27 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana (DOGV 7805, 14.06.2016), i en l'apartat vint-i-huit de la Resolució de 15 de desembre de 2016, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2016-2017 en les universitats de la Comunitat Valenciana (DOGV 7941, 21.12.2016), a la vista de les propostes efectuades per les comissions de selecció, per delegació del conseller d'Educació, Investigació, Cultura i Esport, resolc:  
  
  
Primer  
Vistes les propostes de les comissions de selecció de les universitats en què s'estableix la relació d'alumnat proposat per a concessió o denegació, acompanyada d'un resum econòmic en què s'indica l'import global de les beques que es proposa concedir, es constata que el dit import global de beques proposades per a concessió supera l'import global màxim de 3.500.000 euros previst en l'apartat 3r de la Resolució de 15 de desembre de 2016, raó per la qual s'aplica el que estableix l'apartat cinqué. Criteris de valoració i adjudicació de la resolució de convocatòria.  
5.1. «Les beques es concediran en règim de concurrència competitiva. En cas que l'import de les beques proposades per a concessió supere l'import global màxim previst en aquesta convocatòria, aquestes beques s'adjudicaran, en primer lloc, per als crèdits matriculats en primera matrícula i, si hi ha crèdit suficient, s'adjudicaran les beques per als crèdits matriculats en segona matrícula.»  
5.2. «Les beques es concediran en ordre descendent, d'acord amb la nota mitjana obtinguda pels alumnes proposats per a concessió, en el curs acadèmic anterior o últim realitzat. En aquest supòsit, les beques s'adjudicaran fins que s'esgote l'import global màxim abans esmentat. Quedarà exclòs de la beca l'alumnat la nota mitjana del qual siga inferior a la de l'alumne/a o alumnes on s'esgote el dit import global màxim. En cas d'empat entre diversos alumnes, tindrà preferència el sexe infrarepresentat en la titulació en què estiguen matriculats.»  
  
Segon  
Realitzada l'ordenació per nota mitjana, d'acord amb el que estableix el resolc primer, es procedeix a adjudicar les beques tal com es detalla a continuació:  
1. Concedir per un import de 3.485.278,23 ?, sense superar l'import global màxim de 3.500.000 - (tres milions cinc-cents mil euros), la beca per a la realització d'estudis universitaris durant el curs acadèmic 2016/2017 en les universitats de la Comunitat Valenciana, a tot l'alumnat proposat per a concessió per als crèdits matriculats en 1a matrícula.  
  
2. Concedir, per un import de 14.553,83 - la beca per a la realització d'estudis universitaris durant el curs acadèmic 2016/2017 en les universitats de la Comunitat Valenciana, a l'alumnat proposat per a concessió per als crèdits matriculats en 2a matrícula amb una nota mitjana igual o superior a 7,77 punts, i denegar la beca per a segona matrícula a tot l'alumnat la nota mitjana del qual siga inferior a 7,77 punts.  
  
Tercer  
D'acord amb el que estableixen els apartats anteriors, s'ordena la publicació de la present resolució en el Diari Oficial de la Generalitat Valenciana, junt amb les relacions de sol·licitants a qui es concedeix o denega la subvenció, distribuïts de la manera següent:  
3.1. Annex I. Beques concedides.  
3.1.1. Annex I A): Alumnat beneficiari de la beca per als crèdits matriculats en 1a matrícula.  
3.1.2. Annex I B): Alumnat beneficiari de la beca per als crèdits matriculats en 2a matrícula.  
3.2. Annex II. Beques denegades.  
3.2.1. Annex II A): Alumnat a qui es denega la beca per als crèdits matriculats en 1a matrícula.  
3.2.2. Annex II B): Alumnat a qui es denega la beca per als crèdits matriculats en 2a matrícula.  
  
Quart  
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, a l'efecte que procedisquen a la seua compensació, d'acord amb el que estableix l'article 28 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques, en la quantia següent:  
Cinqué  
Abonar a les universitats privades de la Comunitat Valenciana que s'indiquen a continuació, l'import de les beques, en concepte de despeses de matrícula, de l'alumnat beneficiari de les ajudes convocades mitjançant la Resolució de 15 de desembre de 2016, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2016-2017, d'acord amb el que estableix l'apartat segon, punt 3, d'aquesta, en la quantia següent:  
Les universitats privades de la Comunitat Valenciana procediran a transferir a l'alumnat beneficiari de la beca la quantia determinada en l'annex I de la present resolució, d'acord amb el que estableix l'article 29.2 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana.  
  
  
Sisé  
Aquestes ajudes s'adjudiquen amb càrrec de l'aplicació pressupostària 91.97.97.124.25.9, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2017, dotada amb un import global de 42.975.316,00 euros.  
L'import de les beques concedides per aquesta resolució ascendeix a 3.499.832,06 ?.  
  
Seté  
La relació de sol·licituds de beca estimades i desestimades es publicarà en la pàgina web de la Conselleria d'Educació, Investigació, Cultura i Esport indicada a continuació:  
http://www.ceice.gva.es/va/web/universidad/becas-de-estudios-universitarios  
  
Huité  
Aquesta resolució produirà efectes des del moment de la firma.  
  
Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la seua publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 31 d'agost de 2017.- La directora general d'Universitat, Investigació i Ciència: Josefina Bueno Alonso.